बोलीं- OTT पर एडजस्ट होने में टाइम लगा, लगा कि एक साथ तीन फिल्में कर रही हूं
वेब सीरीज- ‘द ट्रायल- प्यार, कानून, धोखा’ 14 जुलाई को ओटीटी प्लेटफॉर्म पर स्ट्रीम होने जा रही है। इसे सुपर्ण एस वर्मा ने डायरेक्ट किया है। इससे काजोल पहली बार ओटीटी न सिर्फ एंट्री कर रही हैं, बल्कि पहली बार लॉयर की भूमिका में भीIt took more time to adjust on Bolin-OTT
काजोल की वेब सीरीज- द ट्रायल- प्यार, कानून, धोखा 14 जुलाई को OTT प्लेटफॉर्म पर स्ट्रीम होने जा रही है। इसे सुपर्ण एस वर्मा ने डायरेक्ट किया है। इस सीरीज के जरिए काजोल पहली बार OTT पर न सिर्फ एंट्री कर रही हैं, बल्कि पहली बार वकील की भूमिका में नजर आएंगी। सीरीज में उनके अपोजिट जिशु सेनगुप्ता हैं।
आप पहली बार वकील की भूमिका निभा रही हैं, इस पर क्या कहेंगी?
अवसर मिला नहीं। बीच में दो-तीन स्क्रिप्ट आई थीं, लेकिन किसी का स्क्रीनप्ले पसंद नहीं आया, तो किसी में डायरेक्टर पसंद नहीं आया। अलग-अलग चीजें हैं, जिसकी वजह से मैंने न कह दिया। वकील की भूमिका के लिए इस बार तीनों चीजें अच्छे से बैठ गईं। मुझे स्क्रिप्ट, डायरेक्टर और प्रोड्यूसर पसंद आया, सो कर लिया।
वकील की भूमिका निभाने के लिए तैयारी कैसे की?
मैंने स्क्रिप्ट सुनी, तब पाया कि यह बहुत अच्छी तरह से लिखी गई है। यहां तक कि लॉयर बनने का तरीका, उसे क्या और कैसे बोलना है, यह सब लिखा गया था। सलाह के लिए हमारे सेट पर प्रिया हिमानी और उनकी टीम होती थी। उनसे हर वक्त पूछा जा रहा था कि इसे करना चाहिए या नहीं करना चाहिए।
किस तरह से कास्टयूम पहनना चाहिए, जज से किस तरह से बात करना चाहिए। हम सब बहुत कुछ सर्च-रिसर्च और सोच-समझकर सेट पर आए। वकील के कैरेक्टर के लिए हमें ज्यादा काम नहीं करना पड़ा, क्योंकि बड़े खूबसूरत ढंग से लिखा गया था। फिर भी बोलने का एक तरीका और रिदम होता है, उस पर जरूर काम करना पड़ा।
क्या किसी सीन को शूट करने में दिक्कत आई?
मुझे दरवाजा खोलने में बहुत ज्यादा दिक्कत आई। उसके काफी सारे रीटेक हुए, क्योंकि एक हाथ में बैग और दूसरे में फोन पर बात करना होता था। इस बीच बैग से चाबी निकालकर दरवाजा खोलना और बंद करना है।
इसके बीच डायलॉग बोलना और रिएक्शन भी देना था। कोई और आ गया, तब उसको भी हाय-हैलो बोलना है। इसके बाद बैग में फोन बैग में रखना है और बैग को टेबल पर रखना था। उसके बाद चाभी को टेबल की साइड में रखना है। इसके बावजूद डायरेक्टर का कहना था कि इस सीन को एक शॉट में लेना है और सबके रिएक्शन भी आना चाहिए। अब पूरा सीन खत्म भी हो गया, तब वापस दरवाजा खोलना है।
क्या फिल्म और सीरीज में कुछ अंतर भी लगा?
एक्टर के लिए तो दोनों एक ही है। हां, यह जरूर लगा कि एडजस्ट होने में थोड़ा टाइम लगा। ऐसा लगता है कि तीन पिक्चर्स एक साथ शूट कर रही हूं। एक ही किरदार है, लेकिन वह कहां से कहां तक जाता है, उसके बारे में पूरे विस्तार से बताया जाता है। उसका एक आर्ट है। इसमें एडजस्ट होने में वक्त लगता है। हालांकि, बतौर एक्टर कैमरा के सामने जाकर एक्टिंग करनी है, तब उसमें कोई अंतर नहीं लगता।
अपकमिंग प्रोजेक्ट के बारे में बताइए?
अभी ‘द ट्रायल- प्यार, कानून, धोखा’ वेब सीरीज डिज्नी प्लस हॉटस्टार पर 14 जुलाई को रिलीज हो रही है। इसे लेकर बहुत खुश और साथ में एक्साइटेड भी हूं, क्योंकि ट्रेलर के लिए लोगों का बहुत अच्छा रिएक्शन मिला है।
लोगों को बहुत पसंद आया है, इसके लिए उनका धन्यवाद। अभी धर्मा प्रोडक्शन की एक ही फिल्म कर रही हूं। मेरे ख्याल से वह अगले साल रिलीज होगी। रिलीज डेट के बारे में अभी कुछ पता नहीं है, लेकिन उसकी शूटिंग अभी खत्म हुई है।